У Вікіпедыі ёсць артыкулы пра іншых асоб з прозвішчам Андэрсан.
У Вікіпедыі ёсць артыкулы пра іншых асоб з прозвішчам Мілес.

**Рут Ганна Марыя Андэрсан** (шведск.: Ruth Anna Maria Andersson; 19 красавіка 1873, Валентуна — 11 лютага 1941, Рым) — шведская мастачка і скульптар, вядомая пад псеўданімам «Рут Мілес».

Біяграфія
---------

Рут Андэрсан нарадзілася ў 1873 годзе. Яе бацька, Эміль Андэрсан, былы ваенны, узнагароджаны французскім ордэнам Ганаровага легіёну, захапляўся жывапісам. Калі Рут было шэсць гадоў, яе маці памерла пры родах, і бацька ажаніўся паўторна. Дзеці ад першага шлюбу перасяліліся да сваякоў у Стакгольм. Малодшы брат Рут, Карл, пасля стаў вядомым скульптарам. Яны абодва змянілі сваё прозвішча «Андэрсан» на «Мілес»: іх маці называла свайго мужа «Міле», а яны былі «дзецьмі Міле» (*Milles ungar*).

Рут Мілес. Кветачніца. 1905
Спачатку Рут вучылася ў тэхнічнай школе (*Tekniska skolan*) у Стакгольме, а затым у Каралеўскай акадэміі, якую яна, з прычыны выдатных поспехаў, скончыла на год раней. У 1899 годзе яна з’ехала ў Парыж да брата, які пасяліўся там годам раней. У 1901 годзе іх статуэткі, якія адлюстроўвалі бедных жанчын і дзяцей, пачалі карыстацца попытам і прыносіць прыбытак. Аднак праз чатыры гады Рут і Карл спынілі іх вытворчасць, паколькі стваралася залішне шмат незаконных копій іх работ, у тым ліку ў Швецыі.

У пачатку XX стагоддзя Рут Мілес карысталася большай вядомасцю, чым яе брат. Яна шмат выстаўлялася, яе працы адзначаліся ўзнагародамі. У 1903 годзе Рут вярнулася ў Швецыю, дзе працягвала працаваць у тым жа стылі. У 1908 годзе яе рэльеф «*Efter väntan på havsstranden»* стаў другой працай скульптара жаночага полу, набытай Нацыянальным музеем Швецыі. У 1920-х гадах Нацыянальны музей набыў яшчэ дзве яе работы. Акрамя таго Рут стварыла па замове Каралеўскага драматычнага тэатра скульптурныя партрэты акцёра Георга Дальквіста і спявачкі Ені Лінд.

Яна ўдзельнічала ў выставах як у Швецыі, так і за мяжой; у 1905 годзе яна атрымала сярэбраны медаль на выставе ў Сент-Луісе, а ў 1910 годзе — у Буэнас-Айрэсе. У 1915 годзе яе працы дэманстраваліся на Сусветнай выставе ў Сан-Францыска.

У 1910-х гадах зрок Рут стала пагаршацца, і яна ўжо не магла займацца скульптурай. Замест гэтага яна стала пісаць вершы і апавяданні. У 1918 годзе выйшаў зборнік яе вершаў «*Dagarnas grå och Drömmarnas blå»*; у 1920-х гадах неаднаразова публікаваліся яе апавяданні. У 1932 годзе Рут з мэтай паправіць здароўе пераехала жыць у Італію. Яна памерла ў 1941 годзе ў Рыме і была пахаваная на пратэстанцкіх могілках.

Дзве статуэткі працы Рут Мілес знаходзяцца ў Пушкінскім музеі ў Маскве.

Крыніцы
-------

1. 1 2  Ruth Milles // Union List of Artist Names Праверана 9 кастрычніка 2017.<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
2. 1 2  Ruth Milles // Benezit Dictionary of Artists — OUP, 2006. — ISBN 978-0-19-977378-7 Праверана 9 кастрычніка 2017.<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
3. 1 2  Vallentuna kyrkoarkiv, Födelse- och dopböcker, SE/SSA/1582/C I/5 (1861-1873), bildid: 00050462\_00066 Праверана 2 студзеня 2019.<a href='https://wikidata.org/wiki/Track:Q10501038'></a><a href='https://wikidata.org/wiki/Track:Q64166606'></a>
4. 1 2  Ruth Anna Maria, f. 1873 i Vallentuna Stockholms län // Swedish Census 1890 — Riksarkivet. Праверана 29 снежня 2019.<a href='https://wikidata.org/wiki/Track:Q1724971'></a><a href='https://wikidata.org/wiki/Track:Q50287327'></a>
5. ↑  Ruth Anna Maria Milles Праверана 2 студзеня 2019.
6. ↑  *(unspecified title)* Праверана 23 студзеня 2020.
7. 1 2  Ruth Anna Maria Milles Праверана 17 лютага 2020.
8. ↑  *Kruse J.* Svenskt porträttgalleri : XX. Arkitekter, bildhuggare, målare, tecknare, grafiker, mönsterritare och konstindustrialister — 1901. — С. 119. Праверана 19 студзеня 2020.<a href='https://wikidata.org/wiki/Track:Q10685696'></a><a href='https://wikidata.org/wiki/Track:Q5924620'></a><a href='https://wikidata.org/wiki/Track:Q21600488'></a>
9. 1 2  Ruth Milles Праверана 21 лютага 2020.

Літаратура
----------

* Carl Milles — en biografi, Wikens förlags AB, 1991, ISBN 91-7119-010-4

Спасылкі
--------

* Millesgårdens hemsida om «Ruth Milles»

|  |  |
| --- | --- |
| ⚙️   Генеалогія і некрапалістыка | Find a Grave · Geni.com |
| Нарматыўны кантроль | GND: 140872876 · ISNI: 0000 0000 7736 5017 · LIBRIS: 251348 · VIAF: 44277662 · ULAN: 500197552 |